Súradnice: 56°40′S 12°51′V﻿ / ﻿56,667°S 12,850°V﻿ / 56.667; 12.850

**Halmstad** je prístavné mesto v provincii Halland na západe Švédska. Je hlavným mestom provincie Halland. V meste žilo v roku 2010 58 577 obyvateľov.

Dejiny
------

Na tomto mieste sa v minulosti odohralo niekoľko krvavých bitiek. Pozdĺž pobrežia, vo Vikingskej dobe a stredoveku proti sebe bojovali dvaja severskí králi. V tých časoch bolo Halmstad najväčšie mesto na západnom pobreží. Štatút mesta mu bol udelený už v roku 1307. Halmstad dlhé obdobie patril pod dánsku správu. Až v roku 1645 sa mesto stalo švédskou provinciou.

Kristián IV. – kráľ Dánska v rokoch 1588 – 1648, zanechal na Halmstade nezmazateľné stopy. Často sa zdržiaval v dánskom regióne Halland a okrem iného postavil Halmstadský hrad (Halmstad Slott), bránu Norre Port a dal mestu podobu, akú má dnes, s Torg Stora (Veľké námestie) v centre. V snahe brániť hranicu proti Švédom, Halmstad zmenil toto pokojné obchodné mesto na silnú pohraničnú pevnosť. Táto premena sa začala v roku 1590 pod jurisdikciou Hansa van Stenwinkela a Willuma Cornelissena (obaja sú pochovaní v kostole svätého Nikolasa).

V roku 1619 bolo mesto zničené požiarom, čo kráľ Kristián IV. využil na prestavbu Halmstadu na moderné renesančné mesto. Pozdĺž Storgatanu, medzi hradom a Norre Portom možno vidieť obchodné domy, postavené po požiari.

Halmstad stratil svoj ​​význam ako hraničná pevnosť v roku 1645, kedy sa stal švédskou provinciou. V 18. storočí ho opustila posádka, hradby boli strhnuté a vodná priekopa zasypaná.

Pamiatky
--------

### Halmstad Slott

Hrad bol postavený ako rezidencia pre šľachtu, kráľa a jeho dvor pri návšteve Halmstadu. V porovnaní s ostatnými hradmi, ktoré Kristián IV. postavil, je Halmstad pomerne jednoduchý hrad. V roku 1619, kedy bol takmer dokončený, pozval Kristián IV. na hrad Gustáva II. Adolfa. Hostina na zámku trvala celých sedem dní. Spomienkou na stretnutie je Astenen Kung (Kráľovský kameň), kamenný reliéf vytvorený Edvinom Öhrströmom z radnice Torg Stora.

Kultúra
-------

### Múzeá

**Halland Konstmuseum** (Halmstadské krajské múzeum) bolo postavené v roku 1933, stojí pri rieke Nissan a Norra Katts parku v centrálnom Halmstade. Ponúka trvalé a dočasné výstavy umenia a dejín kultúry, rovnako ako bohatý program.

**Mjellby Konstmuseum** (Mjellbyjske múzeum umenia) je domovom Halmstadskej skupiny, ale organizujú sa tu aj národné a medzinárodné výstavy historických ale aj súčasných prác. Surrealistická Halmstadská skupina vznikla v roku 1929 a jej šiesti členovia spolupracujú už vyše 50 rokov.

Šport
-----

### Halmstads BK

V meste pôsobí futbalový tím Halmstads BK. Založený bol v roku 1914 a hráva švédsku najvyššiu futbalovú súťaž.

Známi rodáci
------------

* Christopher Amott – švédsky gitarista
* Michael Amott – britsko-švédsky gitarista
* Sofia Arvidsson – švédska profesionálna tenistka
* Jonas Altberg – švédsky spevák-skladateľ, hudobný producent a DJ
* Fredrik Ljungberg – švédsky futbalista
* Gustav Nyquist – švédsky hokejista

Partnerské mestá
----------------

* Poľsko  Olsztyn, Poľsko

Galéria
-------

* Halmstadský hradHalmstadský hrad
* Norre Port – brána do mestaNorre Port – brána do mesta
* Rieka NissanRieka Nissan
* Halmstads BK Halmstads BK

Iné projekty
------------

Commons
* Spolupracuj na Commons Commons ponúka multimediálne súbory na tému **Halmstad**

Referencie
----------

1. ↑   *SWEDEN: Halland* [online]. [Cit. 2012-01-10]. Dostupné online. (anglicky)
2. ↑   *The history of Halmstad* [online]. [Cit. 2012-01-10]. Dostupné online. (anglicky)
3. ↑   *Museums & local history museums in Halmstad* [online]. [Cit. 2012-01-11]. Dostupné online. (anglicky)
4. ↑   *Halmstads BK - Štatistika* [online]. [Cit. 2012-01-10]. Dostupné online.
5. ↑   *Partnerské mesto* [online]. 2010, rev. 2011-10-05, [cit. 2012-01-10]. Dostupné online. (anglicky)

Externé odkazy
--------------

* Oficiálna stránka mesta (po anglicky)
* Halmstad Slott (po švédsky)